31.1.2023
RO
Jurnalul Oficial al Uniunii Europene
L 28/29
(4) Un număr maxim de trei nave de aprovizionare pot opera în sprijinul a cel puțin zece nave cu plasă-pungă, toate arborând pavilionul unui stat membru.
Această dispoziție nu se aplică statelor membre care utilizează o singură navă de aprovizionare.
(5) În niciun moment o navă cu plasă-pungă nu este sprijinită de mai mult de o navă de aprovizionare care arborează pavilionul unui stat membru.
(6)
Uniunea nu înregistrează nave de aprovizionare noi sau suplimentare în registrul IOTC al navelor autorizate.
Articolul 32 Rechini (1) Se interzice reținerea la bord, transbordarea sau debarcarea oricărei părți dintr-o carcasă sau a unei carcase întregi de rechin-vulpe din orice specie din familia Alopiidae în cadrul oricărei activități de pescuit.
(2) Se interzice reținerea la bord, transbordarea sau debarcarea oricărei părți dintr-o carcasă sau a unei carcase întregi de rechin cu înotătoare albe (Carcharhinus longimanus) în cadrul oricărei activități de pescuit, cu excepția navelor cu o lungime totală mai mică de 24 m angajate exclusiv în operațiuni de pescuit în zona economică exclusivă a statului membru de pavilion, cu condiția ca destinația capturilor efectuate să fie exclusiv consumul local.
(3) Atunci când sunt capturate accidental, exemplarele din speciile menționate la alineatele (1) și (2) nu pot fi vătămate și trebuie eliberate imediat.
Articolul 33 Mobulidae (1) Se interzice navelor de pescuit ale Uniunii să pescuiască, să rețină la bord, să transbordeze, să debarce, să depoziteze, să ofere spre vânzare sau să vândă orice parte dintr-o carcasă sau o carcasă întreagă de Mobulidae (familia Mobulidae, inclusiv genurile Manta și Mobula), cu excepția cazului în care peștele capturat este consumat direct de familiile pescarilor („pescuit de subzistență”).
Cu toate acestea, exemplarele din familia Mobulidae care sunt capturate accidental în urma activităților de pescuit tradițional (alte activități de pescuit decât pescuitul de suprafață, și anume pescuitul cu plase-pungă, cu lanseta, cu setci, cu nave cu unelte manevrate manual și cu nave pentru pescuitul la trenă sau activități de pescuit cu paragate, desfășurate de nave care sunt înregistrate în registrul IOTC al navelor autorizate) pot fi debarcate în scopul consumului local.
(2) Toate navele de pescuit, altele decât cele care desfășoară activități de pescuit de subzistență, eliberează imediat exemplarele din familia Mobulidae, vii și nevătămate în măsura posibilului, de îndată ce sunt observate în plasă, pe cârlig sau pe punte, într-un mod care să dăuneze cât mai puțin posibil exemplarelor respective.
Secțiunea 6 Z o n a C on ve n ț i e i SP RF MO
Articolul 34 Pescuitul pelagic (1) Numai statele membre care au desfășurat în mod activ activități de pescuit de specii pelagice în zona Convenției SPRFMO în 2007, 2008 sau 2009 pot pescui stocuri pelagice în această zonă în conformitate cu TAC-urile stabilite în anexa IH.
(2) Statele membre menționate la alineatul (1) limitează tonajul brut total al navelor de pescuit care le arborează pavilionul și care pescuiesc stocuri pelagice în 2023 în această zonă la un volum total de 78 600 tonaj brut pentru întreaga Uniune.